CELEX: 32022R0859
Language: et
Date: 2022-05-24 00:00:00
Title: Komisjoni rakendusmäärus (EL) 2022/859, 24. mai 2022, millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa

2.6.2022   
               
               
                  ET
               
               
                  Euroopa Liidu Teataja
               
               
                  L 151/34
               
            
         KOMISJONI RAKENDUSMÄÄRUS (EL) 2022/859,
         24. mai 2022,
         millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõiget 1 ja artiklit 12,
         ning arvestades järgmist:
         
                     (1)
                  
                  
                     Määrusega (EMÜ) nr 2658/87 kehtestati kaupade kombineeritud nomenklatuur (edaspidi „CN“), et täita ühtaegu nii ühisest tollitariifistikust ja liidu väliskaubandusstatistikast kui ka kaupade impordi või ekspordiga seotud muust liidu poliitikast tulenevaid nõudeid.
                  
               
                     (2)
                  
                  
                     CNi aluseks on Maailma Tolliorganisatsiooni harmoneeritud süsteemi (edaspidi „HS“) nomenklatuur, mida muudeti vastavalt Tollikoostöö Nõukogu 28. juuni 2019. aasta soovitusele (edaspidi „2022. aasta HS“). Komisjoni rakendusmäärusega (EL) 2021/1832, (2) millega asendati alates 1. jaanuarist 2022 määruse (EMÜ) nr 2658/87 I lisa, rakendati need muudatused CNi 2022. aasta versioonis (edaspidi „2022. aasta CN“).
                  
               
                     (3)
                  
                  
                     2022. aasta HSis loodi eraldi alamrubriik 4421 20 00„kirstud“. 2021. aasta CNis klassifitseeriti „puitkiudplaatidest kirstud“ CN-koodi 4421 99 10 alla tollimaksumääraga 4 %, samas kui muudest materjalidest valmistatud kirstud klassifitseeriti CN-koodi 4421 99 91 alla, tollimaksumääraga „tollimaksuvaba“. 2022. aasta HSi muudatustega kanti 2022. aasta CNis puitkiudplaatidest kirstud üle uue CN-koodi 4421 20 00 alla, tollimaksumääraga „tollimaksuvaba“.
                  
               
                     (4)
                  
                  
                     Selleks et kehtestada 2022. aastal samasugune kauba tariifne sooduskohtlemine nagu 2021. aasta CNis, on vaja 2022. aasta CNi muuta, et võtta arvesse 2022. aasta HSi muudatusi ja näha ette eraldi alajaotis „puitkiudplaatidest kirstud“.
                  
               
                     (5)
                  
                  
                     2022. aasta HSis loodi eraldi rubriik 8485 „Kihtlisandustootmise seadmed“, mida tuntakse ka kui 3D-printerid, mis omakorda jagati erinevatesse kategooriatesse vastavalt erinevatele materjalidele (nt metall, kips, tsement, keraamika või klaas jne). Rubriigi 8485 loomine tõi kaasa asjaomaste seadmete üleviimise 2021. aasta CNi (3) erinevatest alamrubriikidest ja konkreetsete CN-koodide loomise, et tagada samasugune kauba tariifne sooduskohtlemine nagu 2021. aasta CNis.
                  
               
                     (6)
                  
                  
                     2021. aasta CNis klassifitseeriti „kihtlisandustootmise seadmed liiva-, betooni- või muude mineraalsete toodete kihtide lisamiseks“ alamrubriiki 8474 80 90„muud“, tollimaksumääraga „tollimaksuvaba“. Pärast 2022. aasta HSi muutmist klassifitseeritakse need tooted 2022. aasta CNis uude alamrubriiki 8485 80 00 tollimaksumääraga 1,7 %.
                  
               
                     (7)
                  
                  
                     Selleks et jätkuvalt võimaldada samasugust kauba tariifset sooduskohtlemist nagu alamrubriigi „kihtlisandustootmise seadmed liiva-, betooni- või muude mineraalsete toodete kihtide lisamiseks“ puhul 2021. aastal, on vaja muuta 2022. aasta CNi, luues eraldi tollimaksuvaba alajaotis.
                  
               
                     (8)
                  
                  
                     Lisaks tuleks 2022. aasta CNis nende seadmete osade suhtes kohaldada samasugust kauba tariifset sooduskohtlemist nagu 2021. aasta CNis. Seepärast on asjakohane muuta CN-koodi 8485 90 10 kirjeldust, et lisada liiva, betooni või muude mineraalide kihtlisandustootmise seadmete osad.
                  
               
                     (9)
                  
                  
                     Seepärast tuleks määrust (EMÜ) nr 2658/87 vastavalt muuta.
                  
               
                     (10)
                  
                  
                     Selleks et tagada, et 3D-printerite ja nende osade tariifne sooduskohtlemine oleks 2022. aastal samasugune nagu 2021. aastal, tuleks vastavaid muudatusi kohaldada alates 1. jaanuarist 2022.
                  
               
                     (11)
                  
                  
                     Käesoleva määrusega ette nähtud meetmed on kooskõlas tolliseadustiku komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EMÜ) nr 2658/87 I lisa muudetakse vastavalt käesoleva määruse lisale.
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Lisa punkti 2 kohaldatakse alates 1. jaanuarist 2022.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 24. mai 2022
            
               
                  Komisjoni nimel
               
               
                  presidendi eest
               
               
                  maksunduse ja tolliliidu peadirektoraadi
               
               
                  peadirektor
               
               Gerassimos THOMAS
            
         
         
            (1)  EÜT L 256, 7.9.1987, lk 1.
         
            (2)  Komisjoni 12. oktoobri 2021. aasta rakendusmäärus (EL) 2021/1832, millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa (ELT L 385, 29.10.2021, lk 1).
         
            (3)  Komisjoni 21. septembri 2020. aasta rakendusmäärus (EL) 2020/1577, millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa (ELT L 361, 30.10.2020, lk 1).
      
      
         
            LISA
            
                        1)
                     
                     
                        Määruse (EMÜ) nr 2658/87 I lisa teises osas asendatakse koodi 4421 20 00 käsitlev kanne järgmisega:
                        
                                    CN-kood
                                 
                                 
                                    Kauba kirjeldus
                                 
                                 
                                    Kokkuleppeline tollimaksumäär (%)
                                 
                                 
                                    Täiendav mõõtühik
                                 
                              
                                    „4421 20 00 
                                    
                                 
                                 
                                    
                                       kirstud
                                    
                                 
                                 
                                    Tollimaksuvaba (1)
                                    
                                 
                                 
                                    p/st
                                 
                              
                  
                        2)
                     
                     
                        Määruse (EMÜ) nr 2658/87 I lisa teises osas asendatakse koode 8485 80 00 kuni 8485 90 90 käsitlevad kanded järgmisega:
                        
                                    CN-kood
                                 
                                 
                                    Kauba kirjeldus
                                 
                                 
                                    Kokkuleppeline tollimaksumäär (%)
                                 
                                 
                                    Täiendav mõõtühik
                                 
                              
                                    1
                                 
                                 
                                    2
                                 
                                 
                                    3
                                 
                                 
                                    4
                                 
                              
                                    „8485 80 00 
                                    
                                 
                                 
                                    
                                             
                                                
                                                   muud
                                                
                                             
                                          
                                 
                                    1,7  (2)
                                    
                                 
                                 
                                    p/st
                                 
                              
                                    
                                       8485 90 
                                    
                                 
                                 
                                    
                                             
                                                
                                                   osad:
                                                
                                             
                                          
                                 
                                     
                                 
                                 
                                     
                                 
                              
                                    
                                       8485 90 10 
                                    
                                 
                                 
                                    
                                                – –
                                             
                                             
                                                Alamrubriigi 8485 30 10  seadmete osad Kihtlisandustootmise seadmed liiva-, betooni- või muude mineraalsete toodete kihtide lisamiseks ja nende osad
                                             
                                          
                                 
                                    Tollimaksuvaba
                                 
                                 
                                    p/st
                                 
                              
                                    
                                       8485 90 90 
                                    
                                 
                                 
                                    
                                                – –
                                             
                                             
                                                muud
                                             
                                          
                                 
                                    1,7 
                                 
                                 
                                    p/st
                                 
                              
                  
               (1)  puitkiudplaatidest 4.“
            
               (2)  kihtlisandustootmise seadmed liiva-, betooni- või muude mineraalsete toodete kihtide lisamiseks: Tollimaksuvaba“.